Gw mau tau Senior dari Domenico Berardi. Jelasin dalam bahasa melayu

Berardi telah dipanggil untuk menyertai skuad senior buat pertama kali oleh pengurus Antonio Conte pada Oktober 2015 untuk menghadapi perlawanan kelayakan UEFA Euro 2016 menentang Norway dan Azerbaijan pada 10 dan 13 Oktober. Beliau telah mengalami kecederaan otot semasa sesi memanaskan badan sebelum aksi menentang Empoli pada 4 Oktober. Hal ini menyebabkan khidmat Berardi terpaksa dilupakan oleh pasukan kebangsaan untuk menghadapi dua perlawanan yang akan datang.

Pada Mei 2017, Berardi telah dipilih oleh ketua jurulatih Itali,  Gian Piero Ventura untuk menghadapi perlawanan persahabatan tidak rasmi menentang San Marino pada 31 Mei. Beliau telah beraksi dalam perlawanan itu dengan melakukan kemunculan sulungnya yang tidak rasmi sambil menjadi kapten pasukan mengetuai rakan-rakannya untuk membenam San Marino 8-0. Beliau juga mencipta peluang untuk membantu jaringan kedua Gianluca Lapadula.

Berardi melakukan penampilan sulungnya untuk skuad senior ketika di bawah kendalian Roberto Mancini dengan beraksi sebagai kesebelasan utama Itali dalam perlawanan persahabatan menentang Perancis yang berakhir dengan kekalahan Itali 3-1 pada 1 Jun 2018.